Diari Oficial de la Generalitat Valenciana


Sumari del DOGV 9314, del 06-04-2022 (2022/2792)

Informació pública de l'informe territorial i ambiental estratègic de la modificació de l'estudi de detall per a la redistribució de l'aprofitament terciari en la parcel·la HS1 del sector Hacienda el Barrio.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9314

Data del DOGV
:   06-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2792


Data del document
:   16-02-2022

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * pla d'urbanisme

Informació pública de l'informe territorial i ambiental estratègic de la modificació de l'estudi de detall per a la redistribució de l'aprofitament terciari en la parcel·la HS1 del sector Hacienda el Barrio. [2022/2792]  
Pel Decret d'alcaldia de data 16 de febrer de 2022, s'emet resolució favorable, de conformitat amb l'informe territorial i ambiental estratègic favorable emés per la comissió tècnic jurídica, de l'expedient de modificació de l'estudi detall per a redistribució de l'aprofitament terciari en la parcel·la HS1, sector Hacienda el Barrio, pel procediment simplificat, i publicar-la en el DOGV, d'acord amb l'article 53.8 del Decret legislatiu 1/2021, text refós de la Llei d'ordenació del territori, urbanisme i paisatge, TRLOTUP.  
  
  
Fets i fonaments de dret  
Expedient 202088/2021.  
  
Existeix una comissió tècnica jurídica, de la qual forma part aquesta regidora, l'objectiu de la qual és prestar assessorament per a aquells casos de tramitació de planejament en els quals òrgan ambiental és municipal, amb l'objecte de col·laborar per a pronunciar-s'hi.  
En la que va tindre lloc en data dijous 27 de gener 2022 s'han tractat diversos temes, entre els quals està la modificació de l'estudi detall per a redistribució de l'aprofitament terciari en la parcel·la HS1 sector Hacienda el Barrio.  
La modificació de l'estudi detall va ser presentada per José Francisco Molla Pérez, en representació de Centros Comerciales Carrefour, SL, i pretén la redistribució de l'aprofitament terciari en la parcel·la HS1, parcel·la terciària que conjuminava tots els aprofitaments terciaris de diverses parcel·les resultants de l'anomenat sector RP-2, actual Hacienda el Barrio, aprofitament que va ser mancomunat mitjançant un estudi de detall aprovat definitivament el 8 d'octubre de 1997, reconvertint la parcel·la 9.1 del projecte de compensació, de 26.638 m² de sòl amb aprofitaments residencials i terciaris, en dues parcel·les una residencial denominada HA-1 amb una superfície de 10.303 m² i una parcel·la terciària HS-1 de 16.335 m² de sòl.  
En la parcel·la HS-1 en l'estudi de detall aprovat es mancomunava en una única edificació terciària de 6.544,20 m² edificables, corresponents al 15 % de l'aprofitament terciari de posició aïllada de les parcel·les 4, 9.1, 9.2, 9.3, 9.4 i 10 del projecte de compensació. En la realitat, el centre comercial existent ha consumit 6.238 m² de sostre, dels quals corresponen 5.884 m² a la superfície comercial, 327 m² a un magatzem i 27 m² a un segon magatzem.  
Queden, per tant, per consumir de l'estudi de detall aprovat 316,20 m². Es pretén utilitzar els paràmetres no consumits per a situar en l'extrem superior nord-est de la parcel·la una estació de servei, que és possible de conformitat amb la Llei 11/2013, de mesures de suport a l'emprenedor, i amb la contestació donada a la consulta realitzada per aquest ajuntament pel director general d'Urbanisme en data 13 d'octubre de 2017.  
L'objecte de la present modificació de l'estudi de detall pretén reubicar l'edificabilitat no consumida utilitzant per a això el mateix procediment utilitzat per a l'aprovació, que és el que s'estipula en el planejament.  
S'ha seguit el procediment ambiental, incloent-hi l'esborrany de modificació d'estudi de detall i el document inicial estratègic ambiental.  
  
1. El document ambiental estratègic planteja alternatives sobre la implementació o no del transvasament d'edificabilitat i sobre la ubicació d'aquest,i opta per l'alternativa que situa els dipòsits de combustible en la zona més externa de la parcel·la, sobre una antiga zona de rentatge en desús; aquesta és una millor alternativa a la que hauria sigut annexionant l'estació de servei al centre comercial, i millora per tant l'entorn i les condicions de proximitat amb altres immobles i de possible generació de trànsit.  
2. Havent-se instruït simultàniament una llicència ambiental per a estació de servei, després de la correcció de diversos punts, ha sigut emés un informe ambiental favorable relatiu a l'activitat i a totes les qüestions ambientals i mesures correctores aplicables a aquesta.  
S'ha emés igualment en aquest procediment un informe de l'empresa concessionària de l'aigua relativa a la connexió de l'aigua i del clavegueram, en el qual s'indiquen els punts possibles de connexió i es diu que, conforme amb la petició, no hi ha cap actuació sobre la traça de les conduccions de mancomunitat de Canales del Taibilla; en cas de modificació d'aquest, si hi haguera qualsevol actuació sobre aquesta, s'hauria de sol·licitar autorització a aquesta entitat. Aquests informes han sigut assumits en l'expedient per tractar-se d'un mateix objecte. Revisat el document d'inici d'avaluació ambiental i territorial estratègica presentada en l'expedient, l'actuació no té incidència ambiental en els plans d'acció territorial ni en l'estratègia territorial de la Comunitat Valenciana.  
3. Finalitzat el període de consultes després de l'exposició en la pàgina web municipal per un termini de trenta dies, no s'hi han presentat suggeriments ni al·legacions.  
4. L'òrgan ambiental és municipal, en la figura de l'alcaldessa, per tractar-se d'una modificació de l'ordenació detallada, que de conformitat amb l'annex VIII de TROLUP no té efectes significatius per al medi ambient.  
Vista la proposta de resolució PR/2022/631, d'11 de febrer de 2022, resolc:   
  
Primer  
Que la proposta de modificació d'estudi de detall per a reubicació d'aprofitaments terciaris en la parcel·la HS-1 del sector Hacienda el Barrio no té efectes significatius per al medi ambient, d'acord amb els criteris establits en l'annex VIII del Decret legislatiu 1/2021, text refós de la Llei d'ordenació del territori, urbanisme i paisatge, TRLOTUP.  
  
  
Segon  
Que, en conseqüència amb el que s'exposa en l'apartat anterior, emeta una resolució ambiental i territorial estratègica favorable en el procediment simplificat d'avaluació ambiental i territorial estratègica de la modificació de l'estudi detall per a redistribució de l'aprofitament terciari en la parcel·la HS1 sector Hacienda el Barrio.  
  
Tercer  
Incloure aquesta resolució ambiental favorable en la documentació de la modificació de l'estudi detall per a redistribució de l'aprofitament terciari en la parcel·la HS1 sector Hacienda el Barrio.  
  
Quart  
Sol·licitar a la mercantil Centros Comerciales Carrefour, SL, completar la documentació per a prosseguir la tramitació urbanística de l'expedient.  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el DOGV, d'acord amb l'article 53.8 del Decret legislatiu 1/2021, text refós de la Llei d'ordenació del territori, urbanisme i paisatge, TRLOTUP.  
  
  
Santa Pola, 16 de febrer 2022.- L'alcaldessa presidenta: Loreto Serrano Pomares.